Բիլլ Միտչել

**Ուիլյամ Լերոյ Միտչել** (), ավտոմեքենաների ամերիկացի դիզայներ։ Միտչելը կարճ ժամանակ աշխատել է որպես գովազդի պատկերազարդող և որպես Ամերիկայի Ավտոմոբիլային մրցարշավների ակումբի պաշտոնական նկարազարդող, նախքան 1935 թվականին Հարլի Էրլը նրան աշխատանքի է ընդունել՝ միանալու Ջեներալ Մոթորսի Արվեստի և Գույնի բաժնին:

Միտչելը պատասխանատու է Ջեներալ Մոթորսի արտադրած շուրջ 72,5 միլիոն ավտոմեքենաների ստեղծման կամ դրանց դիզայնի վրա ազդեցության գործում, ներառյալ այնպիսի նշանավոր մեքենաներ, ինչպիսիք են՝ 1938 թվականի Cadillac Sixty Special-ը, 1949 թվականի Cadillac de Ville Կուպեն, 1955–1957 թվականների Chevrolet Bel Air-ը, 1959–1984 թվականների Cadillac DeVille-ը, 1963–1965 և 1966–1967 թվականների Buick Riviera-ն, 1961–1976 թվականների Corvette Stingray-ը, 1970–1981 թվականների Chevrolet Camaro-ն, 1976–1979 թվականների Cadillac Seville-ը և 1980–1985 թվականների Cadillac Seville-ը: Միտչելն իր ամբողջ 42 տարվա կարիերան անց է կացրել Ջեներալ Մոթորսում` ավտոմեքենաների նախագծման ոլորտում՝ ի վերջո դառնալով դիզայնի փոխնախագահ, պաշտոն, որը նա զբաղեցրել է 19 տարի՝ մինչև 1977 թվականին իր թոշակի անցնելը: Ջեներալ Մոթորսում նրա դիզայնի ղեկավարությունը հայտնի դարձավ որպես «Բիլ Միտչելի դարաշրջան»։

## Վաղ կյանք և կրթություն
Բիլ Միտչելը Buick ավտովաճառողի որդի էր և փոքր տարիքից զարգացրել էր ավտոմեքենաների էսքիզավորման տաղանդը: Նա մեծացել է Փենսիլվանիա նահանգի Գրինվիլ քաղաքում և Նյու Յորքում։ Միտչելը հաճախել է Կարնեգիի տեխնոլոգիական ինստիտուտը՝ Փենսիլվանիայի Փիթսբուրգ քաղաքում և ավելի ուշ սովորել Նյու Յորքի ուսանող նկարիչների լիգայում:

## Բարոն Քոլիեր գովազդային ընկերություն
Արվեստի դպրոցն ավարտելուց հետո Միտչելը միացավ Նյու Յորքում գտնվող Բարոն Քոլիեր գովազդային ընկերությանը, որտեղ նա պատրաստում էր մակետներ և գովազդային նկարազարդումներ, ներառյալ MG cars ընկերության ամերիկյան գովազդները: Այնտեղ աշխատելիս Միտչելը հանդիպեց Կրտսեր Բարոն Քոլիեր, Մայլս Քոլիեր և Սեմ Քոլիեր եղբայրներին, ովքեր 1931 թվականին հիմնադրել էին Ամերիկայի Ավտոմրցարշավային Ակումբը (ARCA) (Ամերիկայի Սպորտային Մեքենաների Ակումբի նախորդը)։ Միտչելը դարձավ ակումբի պաշտոնական նկարազարդողը, և ակումբի համար նրա էսքիզները վերջապես արժանացան Հարլի Էրլի՝ Ջեներալ Մոթորսի Արվեստի և Գույնի բաժնի այդ ժամանակվա ղեկավարի ուշադրությանը:

## Ջեներալ Մոթորս ընկերություն
### Արվեստի և Գույնի բաժին
Որպես ARCA-ի պաշտոնական նկարիչ՝ Միտչելի ստեղծած էսքիզների հիման վրա Հարլի Էրլը 1935 թվականի դեկտեմբերի 15-ին նրան ընդունեց Ջեներալ Մոթորսի նորաստեղծ Արվեստի և Գույնի բաժին:

### Cadillac-ի Գլխավոր Դիզայներ
1936 թվականին նորաստեղծ Cadillac դիզայնի ստուդիայում Էրլը Միտչելին նշանակեց որպես գլխավոր դիզայներ:

### Ոճավորման բաժնի տնօրեն (ոճավորման բաժնի փոխնախագահի ենթակայության տակ)
1954 թվականի մայիսի 1-ին Միտչելը դարձավ Ջեներալ Մոթորսի ոճավորման բաժնի տնօրեն՝ Հարլի Էրլի ղեկավարության ներքո:

### Ոճավորման բաժնի փոխնախագահ (ՋՄ-ի ամբողջ ոճավորման պատասխանատու)
1958 թվականի դեկտեմբերին Հարլի Էրլը հասավ ՋՄ-ի պարտադիր թոշակի անցման 65 տարիքին և այդպիսով թոշակի անցավ իր պաշտոնից որպես գլխավոր ոճաբան: 46-ամյա Միտչելը հաջողությամբ փոխարինեց նրան որպես Ջեներալ Մոթորսի ոճավորման բաժնի փոխնախագահ: Միտչելը նպատակ դրեց հրաժարվել Հարլի Էրլի օրոք օգտագործվող ոճային որոշ տարրերից՝ ցանկանալով վերացնել ավելորդ քրոմ մետաղը, հաստ թևիկները, որոնք տեղակայված էին մեքենայի հետևի հատվածում և նմանատիպ բնորոշ տարրեր:

#### 1960

1960-ականների ընթացքում Միտչելը առաջ քաշեց այն, ինչ նա անվանում էր «հասարակ տեսք» (sheer look), որն ավելի պարզեցված էր․ մեքենայի պատուհաններից  «առանց ուսերի» (shoulderless) անցում դեպի իր կողային հատվածներ։ 

Միտչելը ՋՄ-ի դիզայներներին հանձնարարեց համատեղել Rolls-Royce-ի և Ferrari-ի դիզայնի տարրերը՝ ստեղծելու Buick-ի 1963 թվականի դասական Riviera մոդելը։ Ըստ ամենատարածված  պատմություններից մեկի, Միտչելը Riviera-ին վերաբերող այդ գաղափարը ստացել էր Փարիզում։ Ի սկզբանե նա նախատեսել էր այդ դիզայնը Cadillac բաժնի համար, որպես նոր La Salle մոդել՝ «a baby Cadillac»։ Riviera-ն առանձնանում էր նաև առանց շրջանակների ապակիներով առջևի դռներով, ինչը մետաղյա տանիքով ավտոմեքենայի տեսքը դարձնում էր ավելի հարթ։

Բահամյան կղզիներում ստորջրյա սուզման ժամանակ շնաձկան հետ հանդիպումը Միտչելին ներշնչեց ստեղծել Corvette Shark ցուցադրական ավտոմեքենան, իր Stingray մրցարշավային ցուցադրական մեքենան և 1963 թվականի արտադրության Corvette Stingray-ը, որոնք մեծապես նախագծել էր Լոուրենս Շինոդան՝ Միտչելի ղեկավարությամբ։ Թե՛ 1963 թվականի Corvette-ի և թե՛ 1963 թվականի Riviera-ի դիզայնները ընդունվեցին իրենց համապատասխան բաժինների կողմից 1961 թվականի Ճրագալույցի օրը, ինչը Միտչելը նկարագրել էր որպես իր կյանքի թերևս ամենահրաշալի պահը:

1957 թվականի Buick-ի և 1963 թվականի Corvette Stingray կուպեի վրա ետևի բաժանված պատուհանների հանդեպ Միտչելի համակրանքը չկիսեցին նրա որոշ ոճաբան գործընկերներ կամ գնորդներ, և երկու մեքենաներն էլ հրաժարվեցին այդ տեսքից՝ հանրության որոշակի դիմադրությունից հետո։ 1964 թվականի Corvette կուպեից հետևի բաժանված պատուհանը կհանվեր (և կփոխարինվեր մեկ կորացած ապակու շերտով)։ 1963-1967 թվականների Stingray-ը (թե՛ կուպե և թե՛ ռոդսթեր տարբերակներով) իր մի փոքր կախված թափքի հետևի և կողքամասի պանելային հատվածներով, կլիներ ՋՄ-ի առաջին մեքենաներից մեկը, որն առանձնանում էր այնպիսի դիզայնով, որը ստացավ «Coke bottle» (Կոկա-Կոլայի շիշ) անվանումը՝ ստեղծելով ագրեսիվ և մկանային տեսք։

Միտչելը նաև ազդեց 1965 թվականի երկրորդ սերնդի հետևի շարժիչով Corvair-ի ճչացող ոճի վրա, որը, ինչպես ՋՄ-ի այդ տարվա մյուս մոդելները, օգտագործում էր կոր կողային պատուհանի ապակի՝ իր «Coke Bottle»-ի պրոֆիլը բարելավելու համար:

#### 1970

1973-74 թվականների էներգիայի ճգնաժամի ընթացքում, որը մեծ մեքենաների փոխարեն հանգեցրեց ավելի փոքր չափերի մեքենաների պահանջարկի աճին, որոնք տասնամյակներ շարունակ եղել էին ՋՄ-ի հիմնական եկամտի աղբյուրը, Միտչելը վերահսկում էր 1970-ականների վերջին ներկայացված ՋՄ-ի լիարժեք մեծության փոքրացված և միջին չափի մեքենաների ոճավորման և դիզայնի աշխատանքները, վերջին դիզայններից մի քանիսը, որոնք նա կղեկավարեր, և բոլորն էլ հիմնականում հիմնված էին նրա 1976 թվականի Cadillac Seville-ում առաջին անգամ մշակված թեմաների վրա: Այնուամենայնիվ, երբ խոսքը վերաբերում էր կոմպակտ և սուբկոմպակտ մեքենաներին, Միտչելը, ով հաճախ պայքարում էր ալկոհոլիզմի դեմ, նշում էր. «Փոքր մեքենաները նման են օղու․ Իհարկե, մարդիկ կփորձեն դրանք, բայց չեն մնա դրանց հետ»:

Միտչելը թողեց գլխավոր ոճաբանի պաշտոնը 1977 թվականի հուլիսին՝ իր 65-րդ տարեդարձից հետո: ՋՄ-ում նրա վերջին նախագծած մեքենան 1977 թվականի Pontiac Phantom կոնցեպտ մեքենան էր, որը այժմ գտնվում է Սլոուն թանգարանում: Նա նաև կարևոր դեր է խաղացել այն դիզայնի մեջ, որը հետագայում պետք է ունենար 1980-1985 թվականների Cadillac Seville-ը: 1977 թվականի օգոստոսի 1-ին Ըրվին Րիբիցկին փոխարինեց Միտչելին որպես Ջեներալ Մոթորսի փոխնախագահ:

#### 1980
Ջեներալ Մոթորսից թոշակի անցնելուց հետո 1977-1984 թվականներին Միտչելը ղեկավարում էր  ՈՒիլյամ Լերոյ Միտչել (William L. Mitchell Design) մասնավոր դիզայներական-խորհրդատվական ընկերությունը: Նա քննադատում էր Chevrolet Corvette-ի չորրորդ սերնդի նոր ոճը, ինչին նա անվանում էր «անփույթ» (bland): Բիլ Միտչելը մահացավ 1988 թվականի սեպտեմբերի 12-ին, 76 տարեկան հասակում, սրտի անբավարարությունից, Միչիգանի Ռոյալ Օուք քաղաքի Ուիլյամ Բոմոնթ (William Beaumont) հիվանդանոցում։

## Մրցանակներ
Բիլլ Միտչելը 1988 թվականին Corvette ազգային թանգարանի կողմից ընդգրկվեց Corvette-ի Փառքի Սրահ (Corvette Halle of Fame)։

## Ծանոթագրություններ

## Գրականություն

*
*
*
*
*
*
*
*
*
*

## Մատենագրություն
*
* Officially Licensed by General Motors Design, a chronicle of GM's first century of design
*

## Արտաքին հղումներ
* GM Design Timeline The General Motors Quick Reference Site. Archived from the original on 2010-11-13

Կատեգորիա:20-րդ դարի ամերիկացիներ
Կատեգորիա:Ամերիկացի դիզայներներ